

**Gradsko vijeće**

KLASA:363-02/18-01/04

URBROJ:2186/18-02/1-18-3

Ludbreg, 07. prosinca 2018. g. ***PRIJEDLOG***

Na temelju članka 146. Zakona o izmjenama i dopunama Zakona o vodama („Narodne novine“ broj 56/2013.), članka 35. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst, 12/18), Gradsko vijeće Grada Ludbrega na 10. sjednici održanoj dana 07. prosinca 2018. g., donosi

**ODLUKU**

**O PRIJENOSU POSLOVNIH UDJELA**

**Članak 1.**

**Grad Ludbreg kao „Prenositelj“ i jedini član i imatelj svih poslovnih udjela društva** **ODVODNJA društvo s ograničenom odgovornošću za javnu odvodnju i pročišćavanje voda** (skraćeni naziv: ODVODNJA d.o.o.), OIB:10186946018, sa sjedištem u Sigetec Ludbreški (Grad Ludbreg), Sajmišna ulica 19, upisano u sudski registar kod Trgovačkog suda u Varaždinu pod brojem MBS 070125709, **prenosi sve poslovne udjele u predmetnom društvu na „Stjecatelja“** **VARKOM dioničko društvo za opskrbu vodom i odvodnju otpadnih voda** (skraćeni naziv: VARKOM d.d.), OIB: 39048902955, sa sjedištem u Varaždin (Grad Varaždin), Trg Bana Jelačića 15, upisano u sudski registar kod Trgovačkog suda u Varaždinu pod brojem MBS 070054597.

**Članak 2.**

Prijenos poslovnih udjela iz članka 1. ove Odluke prenosi se na Stjecatelja bez naknade i neoporezivo sukladno odredbi članka 146. Zakona o izmjenama i dopunama Zakona o vodama („Narodne novine“, broj 56/2013.), s obzirom da je Stjecatelj isporučitelj usluge opskrbe vodom i odvodnje otpadnih voda za Varaždinsku županiju i nositelj svih projektnih aktivnosti Aglomeracije Ludbreg, te sukladno odredbama čl. 412. Zakona o trgovačkim društvima („Narodne novine“ broj 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13. i 110/15.).

**Članak 3.**

(1) Ovlašćuje se gradonačelnik Grada Ludbrega da provede prijenos poslovnih udjela i sklopi ugovor o prijenosu poslovnih udjela sukladno odredbama ove Odluke i prijedlogu Ugovora o prijenosu poslovnih udjela kojega je dostavio Stjecatelj, dana 19.11.2018. putem elektronske pošte.

(2) Ugovor o prijenosu poslovnih udjela iz stavka 1. ovog članka, sklopiti će se pod odgodnim rokom, koji se sukladno čl. 301. Zakona o obveznim odnosima (NN 35/05, 41/08, 125/11, 78/15 i 29/18) smatra odgodnim uvjetom iz čl. 297. istog Zakona, te učinak Ugovora počinje od dana 01.01.2019., a Ugovor će se smatrati sklopljenim i pravno obvezujućim kada ga potpišu Prenositelj i Stjecatelj i potvrdi (solemnizira) javni bilježnik, tako da će Stjecatelj od dana 01.01.2019. postati jedini član i imatelj svih poslovnih udjela u društvu Odvodnja d.o.o.

**Članak 4.**

Ova Odluka stupa na snagu danom donošenja, a objaviti će se u „Službenom vjesniku Varaždinske županije“.

Predsjednik

Gradskog vijeća

Antun Šimić

**OBRAZLOŽENJE**

Zakon o izmjenama i dopunama Zakona o vodama (NN br. 56/2013.) u čl. 146. propisuje da su: „*Jedinice lokalne samouprave dužne u roku od 1 godine od dana stupanja na snagu ovoga Zakona prenijeti komunalne vodne građevine u svom vlasništvu u vlasništvo javnog isporučitelja vodne usluge, u obliku temeljnog uloga ili prijenosa bez naknade. Ovaj prijenos je neoporeziv. Akte potrebne za provedbu odredbe stavka 1. ovoga članka donosi predstavničko tijelo jedinice lokalne samouprave, a provodi je gradonačelnik, odnosno općinski načelnik*.“

Sukladno navedenoj odredbi, ovo Gradsko vijeće je već poduzelo određene korake pa je tako na svojoj 10. sjednici održanoj 26.09.2014., donijelo Odluku o prihvaćanju Plana podjele društva Lukom d.o.o., kojim su se iz društva Lukom d.o.o., izdvojili imovina, poslovi i radnici u pogledu odvodnje otpadnih voda i osnovano novo trgovačko društvo Odvodnja d.o.o.

S druge strane, Varkom d.d. je određen kao isporučitelj usluge opskrbe vodom i odvodnje otpadnih voda za Varaždinsku županiju.

Također, Varkom d.d. je naručitelj izrade projektne dokumentacije za projekt izgradnje sustava odvodnje i pročišćavanja otpadnih voda Aglomeracije Ludbreg.

Sukladno navedenome, Varkom d.d. je jedino ovlašteno tijelo koje može biti isporučitelj predmetnih usluga, ali i aplicirati projekt izgradnje sustava odvodnje i pročišćavanja otpadnih voda za našu aglomeraciju.

Stoga je usvajanje ove Odluke o prijenosu svih poslovnih udjela Grada Ludbrega u društvu Odvodnja d.o.o., na stjecatelja Varkom d.d., zakonska obveza ali i preduvjet za realizaciju navedenog projekta.

S obzirom na prethodno navedeno, predlaže se Gradskom vijeću usvajanje Odluke o prijenosu poslovnih udjela.